โพลชี้ นักลงทุนพาหนีตลาดฝรั่งเศส หาก "เลอ แปน" เข้าวิน! - FINNOMENA
สื่อต่างประเทศระบุว่า นักลงทุนจะเทขายหลักทรัพย์และเงินยูโรจะอ่อนค่าลงอย่างมาก หากแนวโน้มที่นางมาครีน เลอ แปน จะได้รับชัยชนะในการเลือกตั้งประธานาธิบดีฝรั่งเศสยิ่งชัดเจนมากขึ้น
11 พ.ย. 2563

สื่อต่างประเทศระบุว่า นักลงทุนจะเทขายหลักทรัพย์และเงินยูโรจะอ่อนค่าลงอย่างมาก หากแนวโน้มที่นางมาครีน เลอ แปน จะได้รับชัยชนะในการเลือกตั้งประธานาธิบดีฝรั่งเศสยิ่งชัดเจนมากขึ้น
เนื่องจากนโยบายหาเสียงสำคัญของนาง เลอ แปน คือ จะทำประชามติเพื่อให้ฝรั่งเศสออกจากการเป็นสมาชิกยูโรโซน
ทั้งนี้ จากผลโพลล่าสุดของ ดิ อีโคโนมิสต์ ในสัปดาห์นี้ เผยว่า นางเลอ แปน มีคะแนนนำมาเป็นอันดับ 1 ด้วยเสียงสนับสนุน 26%
โดยระบบการเลือกตั้งประธานาธิบดีของฝรั่งเศสกำหนดให้มีการเลือกตั้งรอบ 2 ถ้าไม่มีผู้สมัครคนใดได้รับคะแนนเสียงเกิน 50% ในการเลือกตั้งรอบแรก
โดยผู้มีสิทธิ์เลือกตั้งจะต้องลงคะแนนเลือกระหว่างผู้สมัคร 2 รายที่ได้คะแนนเสียงสูงสุดจากรอบแรก ซึ่งคาดกันว่านางเลอ แปน จะพ่ายแพ้ในการเลือกตั้งรอบ 2
ทั้งนี้การพาฝรั่งเศสออกจากยูโรโซน นอกเหนือจากเรื่องการทวงคืนอำนาจการปกครองแล้ว ยังมีเหตุผลทางเศรษฐกิจ คือ เชื่อกันว่าการเปลี่ยนกลับมาใช้สกุลเงินฟรังก์อีกครั้ง จะทำให้ฝรั่งเศสลดค่าเงินของตัวเอง และพยายามเพิ่มขีดความสามารถในการแข่งขันของสินค้าส่งออก เนื่องจากไม่ต้องอยู่ภายใต้กฎงบประมาณของยุโรป
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: